ബംഗാളില് നടത്തുന്നത് താലിബാന് സ്റ്റൈല് ഭരണം: തൃണമൂല് കോണ്ഗ്രസിനെതിരെ ബിജെപി കൊല്ക്കത്ത : ബംഗാളില് തൃണമൂല് കോണ്ഗ്രസ് താലിബാന് സ്റ്റൈല് ഭരണം നടത്താന് ശ്രമിക്കുന്നതായി കേന്ദ്ര മന്ത്രി നിഷിത് പ്രമാണിക്. 480ഓളം ബിജപി പ്രവര്ത്തകരെ അകാരണമായി ബംഗാള് പൊലീസ് അറസ്റ്റ് ചെയ്തതിന് പിന്നാലെയാണ് അദ്ദേഹം ഈക്കാര്യം പറഞ്ഞത്. ബംഗാളിലെ ക്രമസമാധാന നില തകരാറിലായിരിക്കുകയാണ്. കഴിഞ്ഞ ദിവസം രാജ്ഭംഗ്സി സമുദായത്തില് നിന്ന് പ്രാര്ത്ഥനയ്ക്ക് പോയ ആളുകളെ പോലീസ് അകാരണമായി അറസ്റ്റ് ചെയ്തു. ഇത്തരത്തില് 480 ഓളം പേരെയാണ് സംസ്ഥാന പൊലീസ് പിടികൂടിയത്. ഭരണഘടനാ ലംഘനം നടത്തുന്നതിലൂടെ ബംഗാളില് താലിബാന് സ്റ്റൈലില് ഭരണം നടപ്പിലാക്കാനാണ് മമത സര്ക്കാര് ശ്രമിക്കുന്നത് നിഷിത് പ്രമാണിക് പറഞ്ഞു. ബംഗാളിന്റെ വിവിധ ഭാഗങ്ങളിലായി ബിജെപി ഷാഹിദ് സമ്മാന് യാത്ര ആരംഭിച്ചിരുന്നു. എന്നാല് ആദ്യ ദിനം തന്നെ മാനദണ്ഡങ്ങള് ലംഭിച്ചുവെന്നാരോപിച്ച് നിരവധി ബിജെപി പ്രവര്ത്തകരെ പോലീസ് അറസ്റ്റ് ചെയ്യുകയായിരുന്നു. പ്രദേശത്ത് സംഘര്ഷം സൃഷ്ടിച്ചുവെന്നും വാഹനങ്ങള് ആക്രമിച്ചുവെന്നും പറഞ്ഞാണ് പൊലീസ് ബിജെപി പ്രവര്ത്തകരെ അറസ്റ്റ് ചെയ്തത്.